**Mahani Teave**, nada en Hawai o 14 de febreiro de 1983, é unha pianista clásica orixinaria da Illa de Pascua, en Chile.

Traxectoria
-----------

Teave naceu en Hawai, filla de pai rapanui e nai estadounidense. Asistiu á Universidade Austral de Chile e estudou música no Instituto de Música de Cleveland e Hochschule für Musik Hanns Eisler Berlin (onde recibiu o Konrad Adenauer Fellowship).

### Carreira musical

Teave durante un concerto en Iquique, Chile, no ano 2012.
Teave é considerada o único músico clásico da Illa de Pascua. Ela comezou a tocar música clásica occidental cando era nena e, despois de que o seu mestre abandonase a illa, a familia de Teave trasladouse a Chile continental para poder continuar a súa educación musical.

Teave realizou viras por todo o mundo, incluíndo actuacións por Chile, Europa e Asia. A súa primeira actuación no Canadá foi en 2014 no simposio da Universidade Carleton na honra de Franz Liszt.

En 2012, Teave fundou a Escola de Música da Illa de Pascua, a primeira escola de música da illa, onde ensinou piano, violonchelo, ukelele e violín. Ela e o seu marido, Enrique Icka, xestionan a ONG Toki Rapa Nui, que axuda a patrocinar a escola.

En 2020, o produtor e cineasta John Forsen estreou un documental, *Song of Rapa Nui*, sobre Teave. O documental céntrase na súa viaxe vital a través da música, así como no seu traballo contemporáneo na conservación ambiental. En 2021, Teave lanzou o seu primeiro álbum, *Rapa Nui Odyssey*. Inclúe pezas de Bach, Chopin, Händel, Liszt, Rachmaninov e Scriabin.

Galardóns e recoñecementos
--------------------------

En 2008, a interpretación de Teave do Concerto No. 1 de Rachmaninov (coa Orquestra Sinfónica de Chile) foi galardoado co Premio APES á mellor interpretación de música clásica en Chile.

Outros premios que gañou Teave inclúen o Cleveland Institute of Music Concerto Competition (2004), o Claudio Arrau International Piano Competition (1999) e o Premio ao Mérito (artes) da Universidade Andrés Bello (2012).

En 2012 Teave foi escollida para converterse en artista de Steinway & Sons. En 2016, recibiu o premio Advancement of Women de Scotiabank polo seu liderado e traballo na Illa de Pascua na promoción da música.

Notas
-----

1. ↑  "Pianista pascuense debuta con la Orquesta Sinfónica". *EMOL* (en castelán). 25 de xullo de 2006. Consultado o 7 de decembro de 2017.
2. 1 2 3 4  Long, Gideon (7 de agosto de 2012). "Easter Island's only concert pianist". *BBC News* (en inglés). Consultado o 23 de novembro de 2017.
3. 1 2 3 4 5 6  "Celebrating Liszt" (PDF). Carleton University. Consultado o 23 de novembro de 2017.
4. ↑  "Pianist Mahani Teave launches international campaign to build a music school in Easter Island". *This is Chile* (en inglés). Arquivado dende o orixinal o 01 de decembro de 2017. Consultado o 23 de novembro de 2017.
5. ↑  Edwards, Isabel Custer (13 de xaneiro de 2017). "The Music School on the Most Isolated Island in the World". *Huffington Post* (en inglés). Consultado o 23 de novembro de 2017.
6. ↑  "Rapa Nui School of music and arts". *Imagina Rapa Nui* (en inglés). Consultado o 15 de decembro de 2021.
7. 1 2  
Thomas May (26 de febreiro de 2021). "From Easter Island, a Pianist Emerges". *The New York Times*. Consultado o 2021-02-28.
8. ↑  In-sil, Yang (decembro de 2012). "KF Gallery Open Stage". *KoreaFoundation*. Consultado o 23 de novembro de 2017.
9. ↑  "Mahani Teave" (en inglés). Steinway & Sons. Consultado o 23 de novembro de 2017.
10. ↑  "Scotiabank entregó reconocimiento a Mahani Teave". *economiaynegocios.cl* (en castelán). Consultado o 23 de novembro de 2017.

Véxase tamén
------------

### Ligazóns externas

* Páxina oficial (Arquivado 26 de setembro de 2015 en Wayback Machine.)

|  |  |
| --- | --- |
| Control de autoridades | 
* Wd: Q149519
* WorldCat
* VIAF: 1821163159951401640004
* LCCN: no2021105572

 |